cyanic-selkie/wikianc huggingface dataset:
Τυφώνας Χαϊγιάν
Ο κυκλώνας προκάλεσε πολλές καταστροφές κυρίως Φιλιππίνες, στα νησιά Σαμάρ και Λέιτε, ενώ ο κυβερνήτης υπολόγισε πως μόνο στο Τακλομπάν, την πρωτεύουσα του Λέυτε, οι νεκροί μπορεί να φτάνουν τους 10.000. Αξιωματούχοι του ΟΗΕ εκτίμησαν πως περίπου 11 εκατομμύρια άνθρωποι έχουν επηρεαστεί από το τυφώνα ή έμειναν άστεγοι εξαιτίας του. Στο πέρασμά του από το Λέιτε, ο τυφώνας εκτιμάται ότι κατέστρεψε το 70% με 80% των υποδομών στο νησί. Ο τυφώνας προκάλεσε εκτεταμένες καταστροφές στα αεροδρόμια, γέφυρες και δρόμους, με αποτέλεσμα η παροχή βοήθειας στις πληγείσες περιοχές να είναι πολύ δύσκολες. Ο πρόεδρος των Φιλιππίνων Μπενίνιο Ακουίνο κήρυξε τη χώρα σε κατάσταση εκτάτου ανάγκης, ώστε να φτάσει η βοήθεια ταχύτερα. Στο Τακλομπάν έλαβαν χώρα μεγάλης έκτασης λεηλασίες, καθώς τα τρόφιμα, τα φάρμακα και το νέρο είναι περιορισμένα και η μέχρι τώρα βοήθεια δεν επαρκεί. Μέχρι τις 29 Νοεμβρίου είχαν καταγραφεί μόνο στις Φιλιππίνες 5.598 νέκροι, 26.136 τραυματίες και 1.759 αγνοούμενοι από το πέρασμα του τυφώνα κατατάσσοντάς τον ως η φονικότερη φυσική καταστροφή που έχει πλήξει τις Φιλιππίνες.
Ταουρίρτ
Η Ταουρίρτ (Taourirt, αραβ. تاوريرت) είναι πόλη στο βορειοανατολικό Μαρόκο, πρωτεύουσα ομώνυμης επαρχίας. Είναι κτισμένη στην κοιλάδα του ποταμού Μουλούγια (στην αριστερή όχθη του μικρότερου ποταμού Ζα), σε μέσο υψόμετρο 400 μέτρων περίπου, και απέχει περί τα 100 χλμ. δυτικά από την πόλη Ούζντα. Ο πληθυσμός της Ταουρίρτ αυξήθηκε εντυπωσιακά, από 7.300 κατοίκους το 1960 σε 103.398 σύμφωνα με την απογραφή του 2014. Η ονομασία της προέρχεται από τις βερβερικές γλώσσες, όπου σημαίνει μικρό άγκιστρο ή καρφί.
Η πόλη βρίσκεται πάνω σε έναν σημαντικό μεταφορικό άξονα: Από αυτή περνά η κύρια σιδηροδρομική γραμμή Αλγερίου-Καζαμπλάνκα, ενώ πολλές γραμμές υπεραστικών λεωφορείων από αρκετές πόλεις της επαρχίας Ναντόρ σταματούν στην πόλη. Η νέα γραμμή Ταουρίρτ-Ναντόρ των μαροκινών σιδηροδρόμων εγκαινιάσθηκε το 2009. Η Ταουρίρτ είναι γνωστή για την ηλικίας αρκετών αιώνων κάσμπαχ της.
Εξωτερικοί σύνδεσμοι
Ταουριρτ
Αντωνία του Μερόντ
Η Αντωνία του Μερόντ (Antoinette de Mérode, 28 Σεπτεμβρίου 1828 - 10 Φεβρουαρίου 1864) ήταν η σύζυγος του Κάρολου Γ΄, Πρίγκιπα του Μονακό.
Βιογραφία
Γεννήθηκε στις 28 Σεπτεμβρίου 1828 στις Βρυξέλλες, και ήταν κόρη του Κόμη Βέρνερ του Μερόντ-Γουέστερλο και της Κόμισσας Βικτώριας φαν Σπάνγκεν ντ'Ατουρνέσε.
Σε ηλικία 18 ετών στις 28 Σεπτεμβρίου 1846 παντρεύτηκε τον Κάρολο Γ΄, Πρίγκιπα του Μονακό στις Βρυξέλλες. Μαζί απέκτησαν ένα παιδί:
Το ζευγάρι δέχτηκε επίσημο καλωσόρισμα στο Μονακό μετά το γάμο, αλλά προτίμησε να ζήσει στη Γαλλία, όπου η Αντωνία απέκτησε το Κάστρο του Μαρσέ, όπου το ζευγάρι προτιμούσε να ζήσει εκεί παρά στο Μονακό.
Έγινε γνωστή με τον τίτλο Δούκισσα του Βαλεντινουά στο Παρίσι, και έγινε δημοφιλές μέλος της υψηλής κοινωνίας κατά την Δεύτερη Γαλλική Αυτοκρατορία.
Το 1862, διαγνώστηκε με καρκίνο και πέθανε στις 10 Φεβρουαρίου 1864 στο Παρίσι σε ηλικία 35 ετών. Είναι θαμμένη στον Καθεδρικό Ναό της Παρθένου Μαρίας στο Μόντε Κάρλο.
Παραπομπές
Κατηγορία:Βέλγοι ευγενείς Κατηγορία:Οίκος Γκριμάλντι
Καμίγ Σεν-Σανς
Γεννήθηκε στο Παρίσι το 1835. Πέθανε στο Αλγέρι το 1921.
Εξωτερικοί σύνδεσμοι
Κατηγορία:Γάλλοι συνθέτες Κατηγορία:Γάλλοι πιανίστες Κατηγορία:Συνθέτες του Ρομαντισμού Κατηγορία:Γάλλοι άθεοι Κατηγορία:Απόφοιτοι του Κονσερβατορίου του Παρισιού
Πέτρος της Σαβοΐας, αρχιεπίσκοπος της Λυών
Ο Πέτρος, γαλλ.: Pietro di Savoie (απεβ. Νοέμβριος 1332) από τον Οίκο της Σαβοΐας, ήταν αρχιερέας (prelate) του 14ου αι.
Βιογραφία
Ήταν γιος του Θωμά Γ΄ κόμη του Πεδεμοντίου (Piedmont) και της Γκυγιόν της Βουργουνδίας, κόρης του Ούγου του Σαλόν. Το 1304 ήταν κοσμήτορας του καθεδρικού ναού του Σόλσμπερυ (Salisbury) και μέλος του Συλλόγου του Καθεδρικού.
Τον Δεκέμβριο του 1308 διορίστηκε αρχιεπίσκοπος της Λυών και πρωθιερέας της Γαλατίας.
Αυτά είναι το αντικείμενο δύο εγγράφων: ενός από τους κληρικούς της Λυών μεταξύ της έναρξης του Συμβουλίου της Βιέννης στις 16 Οκτωβρίου 1311 και της Συνθήκης της 10ης Απριλίου 1312, που διόρισε τον Γκραουαμίνα· και του άλλου από τον εκτελεστή του επιμελητή Μακόν, μεταξύ αυτής της συνθήκης και του τέλους του 1312. To πρώτo επιδιώκει να δείξει ότι οι βασιλικές διαρπαγές ήταν τεράστιες, λαμβάνοντας υπόψη τις κονταρομαχίες (tournois) των 150.000 λιρών. Το δεύτερο ελαχιστοποιεί το κόστος αυτό, μειώνοντάς το στις 10.000 λίρες. Από αυτό, το βασιλικό θησαυροφυλάκιο δεν έδωσε παρά 2.000 λίβρες, στις οποίες ο βασιλιάς πρόσθεσε, από «βασιλική γενναιοδωρία» (sua munificentia regalis) άλλες 500 λίβρες. Αυτές οι αποζημιώσεις καταβλήθηκαν στον αρχιεπίσκοπο στις 27 Δεκεμβρίου 1312.
Βιβλιογραφικές αναφορές
Κατηγορία:Οίκος της Λυών
Άντριεν ντε Βρις
Ο Άντριεν ντε Βρις (Adriaen de Vries, περ. 1545 - [15 Δεκεμβρίου] [1626], ορθή προφορά Άντριεν ντε Φρις) ήταν Φλαμανδός γλύπτης, εκπρόσωπος του μανιερισμού, που έζησε κυρίως στην Ιταλία και την κεντρική Ευρώπη.
Γεννήθηκε περίπου το 1545 στη Χάγη ωστόσο δεν γνωρίζουμε περισσότερες πληροφορίες για τα νεανικά του χρόνια ή την εκπαίδευση του στη γλυπτική. Σύμφωνα με έγγραφα της εποχής, υπήρξε βοηθός στο εργαστήριο του Τζιαμπολόνια στη Φλωρεντία, ενώ την περίοδο από το 1586 έως το 1588 εργάστηκε μαζί με τον Πομπέο Λεόνι στο Μιλάνο. Στη συνέχεια πρόσφερε τις υπηρεσίες του ως γλύπτης στην αυλή του δούκα της Σαβοΐας Κάρολου Εμμανουήλ Α' και περίπου το 1593 εγκαταστάθηκε στην Πράγα, όπου εργάστηκε στην αυλή του προστάτη των τεχνών, αυτοκράτορα Ροδόλφου Β'. Παρέμεινε στην Πράγα μέχρι το θάνατό του, το 1626.
Στα σημαντικότερα έργα του ντε Βρις περιλαμβάνεται το Συντριβάνι του Ηρακλή (1596-1602) στο Άουγκσμπουργκ και τα γλυπτά Ψυχή με το κουτί της Πανδώρας (1593), Ερμής και Ψυχή (π. 1593, Μουσείο Λούβρου) και Ο Χριστός στον στύλο, 1613, Βιέννη, Μουσείο Ιστορίας της Τέχνης
Εξωτερικοί σύνδεσμοι
Κατηγορία:Φλαμανδοί γλύπτες Κατηγορία:Γλύπτες της Αναγέννησης Κατηγορία:Μανιερισμός
Πιανέτσε
Το Πιανέτσε (ιταλικά: Pianezze) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Όρονσι (Εσωτερικές Εβρίδες)
thumb|250px|Το μοναστήρι του Όρονσι. Το Όρονσι (αγγλικά: Oronsay) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 5,4 τ.χλμ. και 8 κατοίκους (2011). Κύριος οικισμός του νησιού είναι το Oronsay Farm στην δυτική ακτή του νησιού και διοικητικά ανήκει στην περιφέρεια του Άργκαϊλ και Μπιουτ. Το Όρονσι συνδέεται με το Κόλονσεϊ, από το οποίο εξαρτάται, με ένα παλιρροϊκό υπερυψωμένο μονοπάτι που ονομάζεται Traigh (δηλαδή «Το Νήμα ή Η Παραλία») που αποτελείται από άμμο και λάσπη. Επίσης γνωστό είναι και το μοναστήρι του Όρονσι (Oronsay Priory) που κτίσθηκε το 1353.
Εξωτερικοί σύνδεσμοι
Ορονσι
Τοσκική διάλεκτος
Τα Τόσκικα είναι η νότια διάλεκτος της Αλβανικής γλώσσας (γεωγραφικά όρια). Η διαχωριστική γραμμή ανάμεσα στα Τόσκικα και τα Γκέγκικα (δηλαδή τη βόρεια διάλεκτο) είναι ο Ποταμός Γενούσος (Σκούμπιν). Τα Τόσκικα είναι η βάση της τυποποιημένης μορφής της Αλβανικής γλώσσας.
Τόσκικα και Τόσκηδες
Από κάποιους η Τοσκική διάλεκτος θεωρείται πιο στερεοτυπική, και λιγότερο βίαιη από τη Γκέγκικη διάλεκτο. Τα Τόσκικα, υπό τη στενότερη έννοιά τους, μπορούν να ομιληθούν από κατοίκους της  Toskëria , μια περιοχή στα βορειοδυτικά του Αώου, στο έδαφος του Νομού Φιέρ. Εντούτοις, το όνομα Τοσκερία χρησιμοποιείται συχνά στις περιοχές των Τόσκηδων ομιλητών της Αλβανίας, σε αντίθεση με τη βόρειο Γκεγκερία. Ομιλείται στις νότιες περιοχές της Αλβανίας.
Θάνατοι τον Ιανουάριο του 2011
Καταγράφονται θάνατοι προσωπικοτήτων που έγιναν τον μήνα Ιανουάριο του έτους 2011.
31 Ιανουαρίου
01
Κωνσταντίνος Κριμπάς
Γεννήθηκε στην Αθήνα και ήταν γιος του ακαδημαϊκού Βασιλείου Κριμπά. Σπούδασε βιολογία στη Λωζάννη και γενετική στη Σορβόννη. Το 1958 εντάχθηκε στην ομάδα του γενετιστή Theodosius Dobzhansky στη Νέα Υόρκη. Το 1961 εκλέχθηκε καθηγητής γενετικής στο Γεωπονικό Πανεπιστήμιο Αθηνών, θέση στην οποία παρέμεινε μέχρι το 1993. Από το 1993 ανέλαβε την έδρα της Ιστορίας και Φιλοσοφίας της Βιολογίας στο Πανεπιστήμιο Αθηνών (στο τμήμα Μεθοδολογίας Ιστορίας και Θεωρίας της Επιστήμης), όπου παρέμεινε μέχρι το 2000.
Ήταν τακτικό μέλος της Εθνικής Επιτροπής Βιοηθικής ενώ το 2002 εκλέχθηκε μέλος της Ακαδημίας Αθηνών, μέλος της οποίας ήταν και ο πατέρας του. Είχε συγγράψει πολλά αυτοτελή έργα και 125 επιστημονικές δημοσιεύσεις. Είχε διδάξει σε πανεπιστήμια του εξωτερικού, όπως στο Χάρβαρντ.
Εξωτερικοί σύνδεσμοι
Κατηγορία:Έλληνες πανεπιστημιακοί Κατηγορία:Έλληνες γενετιστές Κατηγορία:Μέλη της Ακαδημίας Αθηνών Κατηγορία:Καθηγητές Γεωπονικού Πανεπιστημίου Αθηνών
Live At Budokan (άλμπουμ των Dream Theater)
Το Live At Budokan είναι τριπλό, ζωντανά ηχογραφημένο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 5 Οκτωβρίου 2004 μέσω της δισκογραφικής εταιρίας "Atlantic". Το άλμπουμ συνοδευόταν από διπλό DVD και έναν δίσκο Blu-Ray.
Η συγκεκριμένη κυκλοφορία ηχογραφήθηκε στο Budokan Hall του Τόκιο στις 26 Απριλίου 2004, κατά την διάρκεια της περιοδείας για την προώθηση του άλμπουμ "Train Of Thought".
Στα πρώτα λεπτά της συναυλίας, ο Τζόρνταν Ρούντες αντιμετώπισε προβλήματα με τον εξοπλισμό του, ο οποίος του έδινε είτε λανθασμένες νότες είτε καθόλου ήχο. Ο κιμπορντίστας μιμήθηκε τις σωστές νότες, σκεπτόμενος ότι κατά την παραγωγή του άλμπουμ τα συγκεκριμένα μέρη θα επανηχογραφούνταν, όπως και έγινε.
Οι κριτικές για το "Live At Budokan" ήταν θετικές, με το "Ultimate Guitar" 9,5 / 10 και το "Prog Archives" 4,3 / 5.
CD 1
1. As I Am (Petrucci, Rudess, Myung, Portnoy) - 7:25
2. This Dying Soul (Petrucci, Rudess, Myung, Portnoy) - 11:44
3. Beyond This Life (Petrucci, LaBrie, Rudess, Myung, Portnoy) - 19:37
4. Hollow Years (Petrucci, Rudess, Myung, Portnoy) - 9:18
5. War Inside My Head (Petrucci, Rudess, Myung, Portnoy) - 2:22
6. The Test That Stumped Them All (Petrucci, Rudess, Myung, Portnoy) - 5:00
CD 2
1. Endless Sacrifice (Petrucci, Rudess, Myung, Portnoy) - 11:18
2. Instrumedley (Petrucci, LaBrie, Rudess, Myung, Portnoy) - 12:15
3. Trial of Tears (Petrucci, LaBrie, Rudess, Myung, Portnoy) - 13:49
4. New Millennium (Petrucci, LaBrie, Rudess, Myung, Portnoy) - 8:01
5. Keyboard Solo (Rudess) - 3:58
6. Only a Matter of Time (Petrucci, LaBrie, Rudess, Myung, Portnoy) - 7:21
CD 3
1. Goodnight Kiss (Petrucci, Rudess, Myung, Portnoy) - 6:16
4. Disappear (Petrucci, LaBrie, Rudess, Myung, Portnoy) - 5:56
5. Pull Me Under (Petrucci, LaBrie, Moore, Myung, Portnoy) - 8:38
6. In the Name of God (Petrucci, Sherinian, Myung, Portnoy) - 15:49
DVD 1
1. As I Am – 8:34
2. This Dying Soul – 12:12
3. Beyond This Life – 19:34
4. Hollow Years – 9:19
5. War Inside My Head – 2:30
6. The Test That Stumped Them All – 4:53
7. Endless Sacrifice – 11:20
8. Instrumedley – 12:09
9. Trial of Tears – 13:58
10. New Millennium – 7:59
11. Keyboard solo – 3:59
12. Only a Matter of Time – 7:25
13. Goodnight Kiss – 6:14
14. Solitary Shell – 5:51
15. Stream of Consciousness – 10:55
16. Disappear – 5:55
17. Pull Me Under – 9:00
18. In the Name of God – 17:36
19. Credits – 3:11
DVD 2
3. Jordan Rudess "Keyboard World" – 6:43
4. Mike Portnoy Drum Solo – 12:08
5. The Dream Theater Chronicles": 2004 Tour Opening Video – 5:43
6. Instrumedley" Multiangle Bonus – 12:03
Μέλη των Dream Theater
Οι μουσικοί οι οποίοι ηχογράφησαν το "Live At Budokan" ήταν οι εξής:
Πηγές
Κατηγορία:Δισκογραφία των Dream Theater Κατηγορία:Άλμπουμ του 2004
Μόνικα Γκέλερ
Η '''Μόνικα Ε. Γκέλερ-Μπινγκ' είναι φανταστικός χαρακτήρας, ένας από τους έξι κύριους χαρακτήρες που εμφανίζεται στο Αμερικανικό sitcom, Τα Φιλαράκια'' (1994–2004). Δημιουργήθηκε από τους Ντέιβιντ Κρέιν και Μάρτα Κάουφμαν, την υποδύθηκε η ηθοποιός Κόρτνεϊ Κοξ, η Μόνικα εμφανίζεται σε καθένα από τα 236 επεισόδια της σειράς, από την πρεμιέρα της στις 24 Σεπτεμβρίου 1994 έως το φινάλε της στις 6 Μαΐου 2004. Είναι σεφ, γνωστή για την καθαριότητα, την ανταγωνιστικότητα και ιδεοψυχαναγκαστική φύση της, η Μόνικα είναι η νεότερη αδερφή του Ρος Γκέλερ και η καλύτερη φίλη της Ρέιτσελ Γκριν, όπου την τελευταία την προσκαλεί να ζήσει μαζί της αφού η Ρέιτσελ εγκαταλείψει το δικό της γάμο. Οι δύο χαρακτήρες περνούν αρκετά χρόνια ζώντας μαζί ως συγκάτοικοι έως ότου η Μόνικα ξεκινήσει μια ρομαντική σχέση με τον μακρόχρονο γείτονα και φίλο Τσάντλερ Μπινγκ, με τον οποίο παντρεύεται. Ανίκανο να συλλάβει τα παιδιά μόνο του, το ζευγάρι τελικά υιοθετεί τα δίδυμα Έρικα και Τζακ Μπινγκ και μετακομίζει σπό το διαμέρισμά τους σε ένα μεγαλύτερο σπίτι στα προάστια.
Η πρώτη επιλογή των δημιουργών για το ρόλο της Μόνικας ήταν η κωμικός Janeane Garofalo. Στην Κοξ είχε αρχικά προσφερθεί ο ρόλος της Ρέιτσελ, αλλά αρνήθηκε γιατί ήθελε να παίξει την καλύτερη φίλη του χαρακτήρα, τη Μόνικα, επειδή ήταν ελκυστική για την ισχυρή της προσωπικότητα. Εν τω μεταξύ, ο ρόλος της Ρέιτσελ πήγε στην ηθοποιό Τζένιφερ Άνιστον, συμπρωταγωνίστρια της Κοξ στην οποία είχε αρχικά προσφερθεί ο ρόλος της Μόνικας. Πριν από την εκπομπή των Friends, ο χαρακτηρισμός της Monica συζητήθηκε σε μεγάλο βαθμό μεταξύ των συγγραφέων σχετικά με τον χαρακτήρα που κοιμάται με έναν άνδρα στο πρώτο τους ραντεβού κατά τη διάρκεια του πιλότου. Η Κάουφμαν υπερασπίστηκε ιδιαίτερα τη Μόνικα, διαφωνώντας με τον εκτελεστικό διευθυντή του NBC, Don Ohlmeyer, για το κατά πόσον αυτό θα έκανε τον χαρακτήρα πολύ διακριτικό. Τελικά, το επεισόδιο προβλήθηκε αμετάβλητο αφού το στούντιο εξέτασε το κοινό, τα αποτελέσματα του οποίου επέστρεψαν υπέρ της υπάρχουσας ιστορίας της Μόνικα. Οι αγώνες του χαρακτήρα με την παιδική παχυσαρκία, οι προκλήσεις με ρομαντικές σχέσεις και η περίπλοκη σχέση με τη μητέρα της θα γίνουν τελικά δημοφιλείς βάσεις της σειράς.
Λίγους μήνες πριν από την πρεμιέρα του Friends, το NBC είχε πραγματοποιήσει μια ερευνητική έκθεση, τα αποτελέσματα της οποίας έδειξαν ότι η Μόνικα ήταν ο μόνος χαρακτήρας που είχε λάβει καλές αποδοχές από το κοινό. Όταν κυκλοφόρησαν για πρώτη φορά τα Φιλαράκια, οι κριτικοί αντιλήφθηκαν αρχικά τη Μόνικα - η οποία αμέσως καθιερώθηκε ως "μητέρα κότα" της εκπομπής - και η Κοξ ως τον κύριο χαρακτήρα και αστέρα της σειράς, αντίστοιχα. Οι κριτικοί ήταν σε μεγάλο βαθμό δεκτικοί τόσο για την Κοξ όσο και για τον χαρακτήρα της. Το Los Angeles Times θεωρεί ότι η Κοξ ενεργεί υπεύθυνη για την απόρριψη του στίγματος ότι οι ελκυστικές γυναίκες είναι ανίκανες να προσφέρουν κωμικές παραστάσεις. Σεβαστή ως tv icon, η Μόνικα έθιξε διάφορα θέματα που σπάνια συζητήθηκαν στην τηλεόραση πρωταρχικής εποχής, όπως ασφαλές σεξ, περιστασιακό σεξ και διαφορά ηλικίας στις σχέσεις. Παρά τη συγκέντρωση θετικών κριτικών για την απόδοσή της, η Κοξ είναι το μόνο κύριο μέλος του καστ που ποτέ δεν είχε προταθεί για το βραβείο Emmy κατά τη διάρκεια της δεκαετίας των Friends.
Ρόλος
Σκληρή και εργατική σεφ, η Μόνικα παρουσιάζεται στο πιλοτικό επεισόδιο ως ένας από τους πέντε στενούς φίλους που ζουν στη Νέα Υόρκη, συμπεριλαμβανομένων του μεγαλύτερου αδελφού της Ρος (Ντέιβιντ Σουίμερ), των γειτόνων Τζόι (Ματ ΛεΜπλάνκ) και Τσάντλερ (Μάθιου Πέρι) και της πρώην συγκάτοικο, Φοίβη (Λίζα Κούντροου). Όταν η προνομιακή, άπειρη παιδική της φίλη, Ρέιτσελ (Τζένιφερ Άνιστον), με την οποία είχε χάσει επαφή από καιρό, ξαφνικά φτάνει στη γειτονιά της ως "η νύφη που το σκασε" από το γάμο της, η Μόνικα της επιτρέπει να μετακομίσει μαζί της ενώ προσπαθεί να αναδιοργανώσει τη ζωή της και οι δύο επανασυνδέονται.
Η Μόνικα ξεκινά να γνωρίζει τον Δρ. Ρίτσαρντ Μπερκ (Τομ Σέλεκ), έναν μεγαλύτερο σε ηλικία άντρα που είναι επίσης ένας από τους καλύτερους φίλους του πατέρα της και 21 ετών ανώτερος της, κατά τη διάρκεια της σεζόν 2. Ωστόσο, το ζευγάρι συμφωνεί αμοιβαία να τερματίσει τη σχέση τους αφού συνειδητοποίησε ότι ο Ρίτσαρντ δεν θέλει παιδιά, ενώ η Μόνικα φιλοδοξεί να κάνει παιδιά μια μέρα. Ενώ στην Αγγλία παρευρέθηκε στο δεύτερο γάμο του Ρος, με την Έμιλι (Έλεν Μπάξεντειλ), η Μόνικα κοιμάται με τον Τσάντλερ. Αρχικά υποτίθεται ότι ήταν ένα περιστασιακό, που συνέβη μόνο μια φορά, άρχισε να επαναλαμβάνεται ξανά και ξανά, η Μόνικα και ο Τσάντλερ τελικά ανέπτυξαν συναισθήματα μεταξύ τους, αλλά προσπάθησαν να το κρύψουν από τους φίλους τους για όσο το δυνατόν περισσότερο. Αφού τελικά αποκαλύφθηκε η σχέση τους στην παρέα, οι οποίοι είναι ενθουσιασμένοι από τα νέα, η Μόνικα και ο Τσάντλερ παντρεύονται. Σε μερικές περιπτώσεις μέχρι το γάμο, η Φοίβη καλεί τη Μόνικα με το όνομα Μόνικα Γκέλερ-Μπινγκ, αν και αργότερα αποκαλύπτεται στη σεζόν 10 ότι η Μόνικα δεν ακολούθησε ποτέ την αλλαγή του επώνυμου της από Γκέλερ σε Γκέλερ-Μπινγκ.
Μετά από αρκετές αποτυχημένες προσπάθειες να συλλάβουν ένα δικό τους παιδί, η Μόνικα και ο Τσάντλερ ανακάλυψαν ότι και οι δύο δε μπορούν να κάνουν παιδιά, και τελικά συμφώνησαν με την υιοθεσία ως εναλλακτική λύση, αποφασίζοντας να υιοθετήσουν το ακόμη μη γεννημένο παιδί της μέλλουσας ανύπαντρης μητέρας Έρικα (Άννα Φάρις). Το ζευγάρι εκπλήσσεται πολύ όταν η Έρικα γεννά δίδυμα και ονομάζει το αγόρι Τζακ από τον πατέρα της Μόνικας και το κορίτσι Έρικα από τη βιολογική μητέρα.
Η κύρια ατάκα της Μόνικας είναι "Το ξέρω!"/"I know!".
Σύλληψη και γραφή
Οι σεναριογράφοι Ντέιβιντ Κρέιν και Μάρτα Κάουφμαν έδωσαν αρχικά τα Φιλαράκια ως μια παράσταση για "την ιδιαίτερη στιγμή στη ζωή σας όταν οι φίλοι σας είναι η οικογένειά σας" στον τότε πρόεδρο του NBC, Warren Littlefield, λίγο μετά την ακύρωση του σύντομης διάρκειας sitcom του CBS Family Album. Εμπνευσμένοι από τις εμπειρίες τους ως νέοι ενήλικες που ζουν στη Νέα Υόρκη, οι συγγραφείς βασίστηκαν στους δικούς τους φίλους για τη δημιουργία των έξι κύριων χαρακτήρων. Η Μόνικα βασίζεται στην ίδια την Κάουφμαν. Παρατηρώντας ότι κάθε κεντρικός χαρακτήρας γράφτηκε αρχικά ως "στερεότυπο μιας νότας", ο Τζόναθαν Μπερνστάιν από το Daily Telegraph αναγνώρισε τη Μόνικα ως "ανυψωτική διασκέδαση" της ομάδας. Όταν τα Φιλαράκια προβλήθηκαν για πρώτη φορά, η πλειοψηφία των πρώτων επεισοδίων της περιστράφηκε γύρω από τη Μόνικα, μέσω των οποίων κάθε χαρακτήρας φαίνεται να διασυνδέεται. Στη σειρά πρωταγωνιστούν ο αδελφός της, ο καλύτερος φίλος της, η πρώην συγκάτοικος της και οι δύο γείτονές της, που κοινωνικοποιούνται στο διαμέρισμα της Μόνικα.
Στον πιλότο, η Μόνικα κατευθείαν κοιμάται με το νέο της ραντεβού, τον Πωλ τη νύχτα του πρώτου τους ραντεβού. Η Μόνικα εξαπατάται στο κρεβάτι μαζί της, αφού ο Πωλ της λέει ψέματα για τη σεξουαλική του ζωή, ισχυριζόμενος ότι δεν έχει κοιμηθεί με κανέναν τα δύο χρόνια από τότε που η σύζυγός του τον άφησε. Αρχικά, τα στελέχη του NBC ανησυχούσαν ότι το κοινό θα αντιδρούσε δυσμενώς στο ρόλο της Μόνικα, έτσι αποφάσισαν να ερευνήσουν το ακροατήριο του στούντιο και να τους ρωτήσουν αν πίστευαν ότι το να κοιμάται η Μόνικα με κάποιον που βγήκαν για πρώτη φορά έκανε τον χαρακτήρα της πολύ ανήθικο. Ο Don Ohlmeyer, τότε πρόεδρος του τμήματος δυτικών ακτών του NBC, ήταν ιδιαίτερα ανυπόμονος για τη στάση του εναντίον του ρόλου της Μόνικα στον πιλότο, τον οποίο θεωρούσε «περιστασιακό σεξ». Η Kauffman υπενθύμισε ότι ο Ohlmeyer εξέφρασε συγκεκριμένα ότι η Μόνικα άξιζε να πεταχτεί, μια δήλωση με την οποία ο συγγραφέας ήταν πολύ προσβεβλημένος, απορρίπτοντας τον Ohlmeyer ως μισογυνιστή. Τελικά, τα αποτελέσματα επέστρεψαν υπέρ της Μόνικα. Ωστόσο, στο κοινό άρεσε ο χαρακτήρας και το επεισόδιο προβλήθηκε αμετάβλητο.
Στις αρχές της σειράς, το διαμέρισμα της Μόνικα έχει καθιερωθεί ως μία από τις δύο κύριες τοποθεσίες της σειράς. Στον πιλότο, ο αριθμός του διαμερίσματος είναι 5, ο οποίος άλλαξε σε 20 στα επόμενα επεισόδια αφού οι συγγραφείς αποφάσισαν ότι η Μόνικα έζησε πραγματικά σε πολύ ψηλότερο όροφο. Το "Αυτό που κανείς δεν είναι έτοιμος"/"The One Where No One's Ready" της τρίτης σεζόν πραγματοποιείται αποκλειστικά στο διαμέρισμα της Μόνικα επειδή ο προϋπολογισμός της παράστασης δεν ήταν αρκετά μεγάλος για να φιλοξενήσει επιπλέον σετ ή αστέρια φιλοξενούμενων εκείνη την εποχή. Στο φινάλε της σειράς, η Φοίβη αναφέρει ότι κάθε χαρακτήρας έζησε στο διαμέρισμα της Μόνικα τουλάχιστον μια φορά κατά τη διάρκεια της ζωής του.
Σχέση με τον Τσάντλερ Μπινγκ
Silveri και Goldberg-Meehan σκόπιμα σκόπευαν να διατηρήσουν την ένωση Μόνικα και Τσάντλερ "χαμηλών τόνων", προκειμένου να την διαφοροποιήσουν περαιτέρω από την σχέση Ρος και Ρέιτσελ, η οποία ήταν πολύ δημόσια. Για να πάρουν μια ιδέα πώς θα αντιδρούσαν τα ακροατήρια στη Μόνικα και τον Τσάντλερ που συνδέονταν με τον γάμο του Ρος και της Έμιλι στο Λονδίνο, η σκηνή στην οποία εμφανίστηκε ξαφνικά μια γυμνή Μόνικα από κάτω από τα σεντόνια του κρεβατιού του Τσάντλερ γυρίστηκε μπροστά σε τρία ξεχωριστά δοκιμαστικά είδη κοινού, καθένα από τα οποία ανταποκρίθηκε με ενθουσιασμό στην έκπληξη, αρκετούς μήνες πριν από το μαγνητοσκοπημένο επεισόδιο. Παρά τη θερμή υποδοχή που έλαβε το κοινό, οι Silveri και Goldberg-Meehan ήταν στην αρχή αβέβαιοι για το αν θα έπρεπε ή όχι να συνεχίσουν να επεκτείνονται ακόμη περισσότερο στη σχέση τους, και προχώρησε με προσοχή με την Μόνικα και τον Τσάντλερ να κρατήσουν αρχικά τη σχέση τους κρυφή από τους συνομηλίκους τους. Προστατευτικός των χαρακτήρων τους, οι Κοξ και Πέρι μοιράστηκαν παρόμοιους δισταγμούς στην αρχή, αλλά τελικά δεχτηκαν τη Μόνικα και τον Τσάντλερ ως ζευγάρι. Η σχέση των χαρακτήρων αποκαλύπτεται τελικά στην υπόλοιπη παρέα στο επεισόδιο "Αυτό που όλοι μαθαίνουν την αλήθεια"/"The One Where Everybody Finds Out". Ενώ κάθε χαρακτήρας εγκρίνει πάρα πολύ την ένωση τους, οι γονείς της Μόνικα αρχικά αγανακτούν με τα συναισθήματα της κόρης τους για τον Τσάντλερ λόγω μιας παλιάς παρανόησης που αφορούσε τον Τσάντλερ.
Μετάδοση
Η Μόνικα υποδύθηκε από την Αμερικανίδα ηθοποιό Κόρτνεϊ Κοξ. Κρέιν και Κάουφμαν είχαν αρχικά γράψει τον ρόλο της Μόνικα έχοντας κατά νου την κωμικό Janeane Garofalo, επειδή προσελκύονταν στη φωνή της "πιο περίεργη και πιο σκανδαλώδης". Ωστόσο, η Garofalo απέρριψε την προσφορά. Στην ηθοποιό Jami Gertz προσφέρθηκε επίσης ο ρόλος αλλά αρνήθηκε, ενώ η ηθοποιός Leah Remini έκανε ακρόαση για τη Μόνικα πριν από ένα γκεστ που έκανε σε ένα από τα πρώτα επεισόδια ως έγκυος ανύπαντρη μητέρα. Πριν παίξει ως Μόνικα στα Φιλαράκια, η Κοξ ήταν η πιο γνωστή για την εμφάνισή της στο μουσικό βίντεο "Dancing in the Dark" του τραγουδιστή Bruce Springsteen, στην τηλεοπτική βιομηχανία για τον επαναλαμβανόμενο ρόλο της ως Lauren Miller, φίλη του Alex P. Keaton, στο sitcom Family Ties και ως Melissa Robinson στην κωμική ταινία Ace Ventura: Pet Detective (1994), με τον Jim Carrey. Μετά το γκεστ στην κωμική σειρά Seinfeld ως Meryl, φίλη του κύριου χαρακτήρα Jerry Seinfeld, οι παραγωγοί προσέφεραν στην Κοξ το ρόλο της κακομαθημένης, καλύτερης φίλης της Μόνικα, τη Ρέιτσελ, επειδή η ηθοποιός "είχε αυτή τη χαρούμενη, αισιόδοξη ενέργεια", η οποία ήταν σημαντικά διαφορετική από το πώς είχαν οραματιστεί τη Μόνικα τότε. Αισθάνθηκε ότι δεν ήταν "περίεργη" για να απεικονίσει τη Ρέιτσελ, η Κοξ πίεσε υπέρ του να παίξει τη Μόνικα αντ 'αυτού επειδή προσελκύστηκε στην «ισχυρή» προσωπικότητα του χαρακτήρα, αλλά οι παραγωγοί φοβόντουσαν ότι δεν ήταν αρκετή για το ρόλο, που προσφέρθηκε στην ηθοποιό Τζένιφερ Άνιστον, μαζί με την οποία η Κοξ τελικά θα συμπρωταγωνιστούσε. Εν τω μεταξύ, ένας στενός ανταγωνιστής του ρόλου ήταν η ηθοποιός Nancy McKeon. Ο Λίτφιλντ υπενθύμισε ότι απολάμβανε πολύ τις ακροάσεις και των δύο ηθοποιών, και άφησε την τελική απόφαση στους Κρέιν και Κάουφμαν. Τελικά, η Κοξ κέρδισε τον ρόλο αντί της McKeon επειδή οι δημιουργοί παρατήρησαν «κάτι φρέσκο» στην ακρόαση της. Η Κάουφμαν ανέπτυξε ότι η Κοξ τελικά "έφερε πολλά άλλα χρώματα" στη Μόνικα από αυτά που είχαν οραματίσει για πρώτη φορά όταν σκέφτονταν τον Garofalo για το κομμάτι. Εν τω μεταξύ, η Άνιστον κέρδισε τελικά το ρόλο της Ρέιτσελ.
Κάθε κύριο μέλος του καστ έκανε ακρόαση για τα Φιλαράκια που είχαν κάποιο βαθμό προηγούμενης εμπειρίας σε κωμική σειρά. Πριν τελικά παίξει στα Φιλαράκια, η μεγάλη επιτυχία της Κοξ ως ηθοποιού είχε βασιστεί σε μεγάλο βαθμό στη φυσική της εμφάνιση. Σε αντίθεση με τους προηγούμενους ρόλους της σε έργα όπως τα Family Ties και Ace Ventura: Pet Detective, ο συγγραφέας του Los Angeles Times Steve Weinstein, πιστεύει ότι η Μόνικα ήταν ο πρώτος σημαντικός ρόλος στον οποίο η Κοξ βασίστηκε στις ικανότητές της ως κωμική ηθοποιός σε αντίθεση με την ομορφιά της. Η Κοξ πιστεύει ότι οφείλει να κερδίσει το ρόλο στη σύντομη θητεία της ως Gabriella Easden στη βραχύβια κωμική σειρά The Trouble with Larry, το οποίο θεωρεί ότι είναι η πρώτη φορά που έπαιξε έναν χαρακτήρα που ήταν "ο αστείος", ο οποίος με τη σειρά του κέρδισε στην ηθοποιό μια πρόταση για τα Φιλαράκια μετά την ακύρωσή της. Όταν τα Φιλαράκια έκαναν πρεμιέρα, η Κοξ ήταν το πιο διάσημο μέλος του κύριου καστ της σειράς μεταξύ των νέων, σχετικά άγνωστων ηθοποιών, και έτσι αρχικά θεωρήθηκε από τους κριτικούς και το κοινό ως το αστέρι της εκπομπής, παρά τις προσπάθειες των Κρέιν και Κάουφμαν να προωθήσουν τα Φιλαράκια ως σύνολο. Σύμφωνα με την ηθοποιό Λίζα Κούντροου, η οποία υποδύθηκε τη Φοίβη Μπουφέι, η Κοξ είναι υπεύθυνη για το ότι είχε προτείνει ολόκληρο το καστ να συνεργάζεται ομαδικά. Ως το πιο έμπειρο μέλος του καστ εκείνη την εποχή, η Κοξ συμβούλεψε τους συμπρωταγωνιστές της να παραμείνουν ανοιχτοί στις ιδέες, τις σημειώσεις και τις προτάσεις του άλλου, δίνοντάς τους την άδεια να της πουν "Αν μπορούσα να κάνω κάτι πιο αστείο". Η Κοξ ήταν αρχικά το υψηλότερο αμειβόμενο μέλος του καστ. Προτιμώντας να αντιμετωπιστεί ως ισότιμο, ολόκληρο το καστ διαπραγματεύτηκε για καθολικούς μισθούς, απαιτώντας από την Warner Bros. να ικανοποιήσει το αίτημά τους για 100.000 $ ανά επεισόδιο στην τρίτη σεζόν, αυξήθηκε από τον αρχικό αρχικό μισθό των 22.000 $ ανά επεισόδιο. Σε ένα σημείο, οι ηθοποιοί απειλούσαν να μποϊκοτάρουν το δικό τους σόου εάν απορριφθούν τα αιτήματά τους, αρνούμενοι προσωρινά να ανανεώσουν τα συμβόλαια που έληξαν. Το στούντιο συμμορφώθηκε τελικά και μέχρι τη σεζόν 10 κάθε ηθοποιός πληρωνόταν 1 εκατομμύριο δολάρια ανά επεισόδιο, καθιστώντας την Κοξ και τις συμπρωταγωνίστριες της, τις υψηλότερα αμειβόμενες τηλεοπτικές ηθοποιούς όλων των εποχών.
Η Κοξ ήταν 30 ετών κατά τη στιγμή που έκανε ακρόαση για τα Φιλαράκια, καθιστώντας την το δεύτερο μεγαλύτερο ηλικιακά μέλος του καστ, και ήταν 39 από την αρχή της τεέυταίας σεζόν του Friends. Επιπλέον, αυτή η διάκριση καθιστά την Κοξ μεγαλύτερη ηλικιακά από τον τηλεοπτικό αδερφό της, τον ηθοποιό Ντέιβιντ Σουίμερ, ο οποίος απεικονίζεται ως ο μεγαλύτερος αδερφός της, Ρος, που είναι ένα έτος μεγαλύτερος της. Η ηθοποιός θα έδινε έμφαση στις ατάκες της Μόνικας. Παρόλο που κάθε χαρακτήρας απεικονίζεται ως άπληστος πότης καφέ, περνώντας μεγάλο μέρος του ελεύθερου χρόνου τους σε μια καφετέρια, η ίδια η Κοξ δεν πίνει καφέ και προσποιούνταν ότι τον έπινε μόνο από κούπες στην εκπομπή. Η Κάουφμαν πιστεύει ότι η καθαριότητα της Κοξ μοιάζει πολύ με τον χαρακτήρα της. Κατά καιρούς η ηθοποιός θα καθάριζε τη γκαρνταρόμπα των συμπρωταγωνιστών της. Η Κοξ μοιράζεται επίσης τη μητρική φύση του χαρακτήρα. Η ηθοποιός απολάμβανε να απεικονίσει τη Μόνικα που κατάφερε να "φέρει περισσότερη προσωπική της προσωπικότητα σε αυτήν, και ποτέ δεν μπορούσε πραγματικά να το κάνει αυτό πριν". Το Starpulse.com παρατήρησε ότι "Ως Μόνικα, η Κοξ δεν απολάμβανε ποτέ αρκετά τις ιστορίες που η κουλ συμπρωταγωνίστρια της Τζένιφερ Άνιστον είχε με τον Ντέιβιντ Σουίμερ με την on again-off again σχέση Ρέιτσελ και Ρος". Σε ένα σημείο, η Κοξ είχε αρχίσει να μετανιώνει για την απόφασή της να αποδεχθεί το ρόλο της Μόνικα έναντι της Ρέιτσελ λόγω της έλλειψης ισχυρών ιστοριών του χαρακτήρα. Τελικά ηρέμησε όταν η Μόνικα και ο Τσάντλερ συμμετείχαν ρομαντικά και οι ιστορίες του χαρακτήρα της άρχισαν σταδιακά να βελτιώνονται.
Η Κοξ παντρεύτηκε τον ηθοποιό Ντέιβιντ Αρκέτ το 1999, ενώ η εκπομπή ήταν μεταξύ των σεζόν πέντε και έξι, επομένως η ηθοποιός άλλαξε νόμιμα το πλήρες όνομά της σε Κόρντεϊ Κοξ Αρκέτ. Οι τίτλοι αρχής της πρεμιέρας της έκτης σεζόν "Αυτό μετά το Βέγκας"/"The One After Vegas" περιέλαβαν ένα αστείο στο οποίο το νέο επώνυμο της Κοξ το "Αρκέτ" εμφανίστηκε με τα επώνυμα όλου του κύριου καστ και μέλους του πληρώματος. Το επεισόδιο είναι αφιερωμένο στους Κοξ και Αρκέτ, γράφοντας, "Για την Κόρτνεϊ και τον Ντέιβιντ, που παντρεύτηκαν". Πριν παντρευτεί την Κοξ, ο Αρκέτ είχε παίξει σαν γκεστ σε επεισόδιο της σειράς ως ένα ραντεβού της Φοίβης. Κατά τη διάρκεια της σεζόν 10, η Κοξ έμεινε έγκυος στο παιδί τους με πατέρα, εννοείται, τον Αρκέτ. Την ίδια στιγμή, ο χαρακτήρας και ο τηλεοπτικός σύζυγός της περνούσαν τη διαδικασία υιοθεσίας ενός παιδιού. Όπως και η Μόνικα και ο Τσάντλερ, οι Κοξ και Αρκέτ είχαν επίσης αγωνιστεί να συλλάβουν στην πραγματική ζωή. Παρόλο που η πραγματική εγκυμοσύνη της Κούντροου είχε γραφτεί επιτυχώς στο σόου, το ίδιο δεν θα μπορούσε να γίνει για την Κοξ, επειδή η σειρά είχε ήδη αποδείξει ότι η Μόνικα δε μπορεί να αποκτήσει παιδιά. Ως εκ τούτου, το πλήρωμα επιχείρησε να αποκρύψει την εγκυμοσύνη της Κοξ, χρησιμοποιώντας έναν συνδυασμό φαρδιών, χαλαρών κοστουμιών και στηριγμάτων. Ωστόσο, κατά καιρούς η αυξανόμενη κοιλιά της ηθοποιού ήταν ακόμα ανιχνεύσιμη από τους θεατές παρά τις καλύτερες προσπάθειες του πληρώματος.
Παραπομπές
Κατηγορία:Χαρακτήρες της σειράς "Τα Φιλαράκια"
Οι Μεγάλοι Τέσσερις (μυθιστόρημα)
Οι Μεγάλοι Τέσσερις - (The Big Four) είναι μυθιστόρημα της Αγκάθα Κρίστι και πρωτοεκδόθηκε στο Ηνωμένο Βασίλειο από τον εκδοτικό οίκο "William Collins & Sons" στις 27 Ιανουαρίου 1927.
Στο μυθιστόρημα πρωταγωνιστούν ο διάσημος ντετέκτιβ Ηρακλής Πουαρό, ο φίλος του και συνεργάτης του Άρθουρ Χέιστινγκς και ο επιθεωρητής της Σκότλαντ Γιαρντ και μετέπειτα Αρχιεπιθεωρητής Τζαπ, ωστόσο το έργο αυτό δεν είναι αστυνομικό - με την στενή έννοια του όρου - αλλά ένα μυθιστόρημα μυστηρίου, διεθνούς κατασκοπείας και συνωμοσιών.
Το έργο, χαρακτηριστικό των εθνολογικών στερεοτύπων της Βρετανικής κοινωνία της δεκαετίας του 1920, απαρτίζεται από Κινέζους κλέφτες σε στυλ Φου Μαντσού, Αμερικανούς πολυεκατομμυριούχους, Γαλλίδες μοιραίες γυναίκες, και θεωρίες συνομωσίας. Πιο συγκεκριμένα, ο Ηρακλής Πουαρό βρίσκεται αντιμέτωπος με μια διεθνή εγκληματική οργάνωση, ενώ ο ίδιος αναγκάζεται να ταξιδέψει μέχρι την Αμερική, προκειμένου να μπορέσει να αποτρέψει αυτό τον κίνδυνο.
Το μυθιστόρημα αυτό, διαφορετικό και στη σύλληψη και στη δομή του αλλά και στο θέμα του, ξεκίνησε από μια συλλογή 12 διηγημάτων που είχε γράψει η Κρίστι, και αργότερα συνέδεσε μεταξύ τους σε έναν κοινό κορμό. Η πρώτη εμφάνιση αυτών των ιστοριών έγινε στο περιοδικό "The Sketch" του 1924 κάτω από τον τίτλο "The Man who was No. 4".
Το μυθιστόρημα αυτό δημοσιεύτηκε ένα χρόνο αργότερα, από την πρώτη μεγάλη επιτυχία της, «Ποιός σκότωσε τον Ρότζερ Ακρόυντ» και μάλιστα συμπίπτοντας σχεδόν η έκδοση με το διάστημα της εξαφάνισής της, εξακόντισε τις πωλήσεις του βιβλίου, σε νούμερα διπλάσια του «Ρότζερ Ακρόυντ».
Στα ελληνικά κυκλοφόρησε με τον τίτλο «Η μεγάλη τετράδα του εγκλήματος» από τις εκδόσεις «Καλοκάθη», σε 212 σελ. και σε μετάφραση Λουκά Ιωάννου, το 1993. Επίσης κυκλοφόρησε
με τον τίτλο «Οι μεγάλοι τέσσερις» από τις εκδόσεις «Λυχνάρι» σε 144 σελ. και σε μετάφραση Τζένης Μιστράκη το 2001.
Τα πρόσωπα του έργου
Οι μεγάλοι τέσσερις είναι μία πολυεθνική συμμορία τεσσάρων ατόμων, που εργάζονται για την παγκόσμια κυριαρχία. Έχουν ένα μυστικό κρησφύγετο σε ένα λατομείο στους Δολομίτες (τμήμα των Άλπεων). Αυτό ανήκει σε μία ιταλική εταιρεία, θυγατρική του Έιμπ Ράιλαντ. Το λατομείο κρύβει μία τεράστια υπόγεια βάση στην καρδιά του βουνού. Με ασύρματες επικοινωνίες οι Τέσσερις δίνουν εντολές σε χιλιάδες ακολούθων τους σε πολλές χώρες. Οι χαρακτήρες είναι τυπικά εθνικά στερεότυπα των Βρετανικών μυθιστορημάτων της δεκαετίας του 1920 και είναι:
Εξωτερικοί σύνδεσμοι
Κατηγορία:Μυθιστορήματα της Αγκάθα Κρίστι Κατηγορία:Μυθιστορήματα του 1927
Μεχμέτ Ακίφ Ερσόι
Ο Μεχμέτ Ακίφ Ερσόι (Mehmet Âkif Ersoy) (محمد عاكف ارصوى) (Κωνσταντινούπολη, 20 Δεκεμβρίου 1873 - Κωνσταντινούπολη, 27 Δεκεμβρίου 1936) ήταν Τούρκος ποιητής. Είναι ο συγγραφέας των στίχων του Τουρκικού Εθνικού Ύμνου Istiklâl Marsi, ο οποίος υιοθετήθηκε το 1921. Θεωρείται από τους Τούρκους ως ο "Εθνικός Ποιητής" τους. Ο πατέρας του ήταν νομομαθής. Διδάχτηκε αραβικά, περσικά και γαλλικά και σπούδασε κτηνιατρική στο πανεπιστήμιο. Οι στίχοι ήταν αρχικά γραμμένοι ως ποίημα σε μία συλλογή των γραπτών του. Παραδόξως, ένα από τα πιο διάσημα έργα του, ένα βιβλίο με τον τίτλο Safahat, δεν ήταν ευρέως αναγνωσμένο ή δημοσιευμένο μέχρι πρόσφατα.
Πιστεύεται επίσης πως έγραψε και έναν σχολιασμό του Κορανίου, τον οποίο έκαψε αργότερα όταν ανακάλυψε πως θα εκδιδόταν από την νέα κοσμική κυβέρνηση στα Τουρκικά αντί των πρωτότυπων Αραβικών, και θα χρησιμοποιούταν στην κοσμική εκπαίδευση. Άρχισε να ασχολείται με τη λογοτεχνία μετά την επανάσταση του 1908. Δίδαξε λογοτεχνία στο Πανεπιστήμιο της Κωνσταντινούπολης και ταυτόχρονα απέκτησε την φήμη του κήρυκα της πανισλαμικής ενότητας. Το 1913 παραιτήθηκε από τη θέση του στη Γενική Διεύθυνση Κτηνιατρικών Υποθέσεων. Στον Πρώτο Παγκόσμιο Πόλεμο εργάστηκε στην Τεσκιλατί Μαχσουσά (μυστική υπηρεσία), υπηρετώντας την ισλαμική προπαγάνδα.
Αν και αλβανικής καταγωγής και βαθιά θρησκευόμενος, θεωρείται εθνικιστής στην Τουρκία. Στην πραγματικότητα, η πίστη του βρισκόταν κάπου μεταξύ της τουρκικής και ισλαμικής ταυτότητας, και θεωρείται περίπου ως ο Ναμίκ Κεμάλ της εποχής του. Ήταν μέλος της πρώτης εθνοσυνέλευσης. Βαθιά αναστατωμένος από την έντονη κοσμική φύση που υιοθέτησε η δημοκρατία μετά την κατάργηση του σουλτανάτου το 1923, έφυγε από την Τουρκία το 1926 για το Κάιρο όπου δίδαξε τουρκικά στο πανεπιστήμιο του Καΐρου. Επέστρεψε μόλις λίγο πριν από το θάνατό του το 1936. Η κηδεία του έγινε στο Νεκροταφείο Εντιρνέ Καπού στην Κωνσταντινούπολη.
Επίδειξη της ποίησής του
Çanakkale Şehitlerine (Για τους Μάρτυρες του Τσανάκκαλε)
Şu Boğaz harbi nedir? Var mı ki dünyada eşi?
En kesif orduların yükleniyor dördü beşi,
Tepeden yol bularak geçmek için Marmara'ya
Kaç donanmayla sarılmış ufacık bir karaya.
Ne hayâsızca tehaşşüd ki ufuklar kapalı!
Nerde -gösterdiği vahşetle- "Bu bir Avrupalı!"
Dedirir: Yırtıcı, his yoksulu, sırtlan kümesi,
Varsa gelmiş, açılıp mahbesi, yâhud kafesi!
Eski Dünya, Yeni Dünya, bütün akvâm-ı beşer,
Yedi iklimi cihânın duruyor karşısında,
Çehreler başka, lisanlar, deriler rengârenk;
Sâde bir hâdise var ortada: Vahşetler denk.
Kimi Hindû, kimi yamyam, kimi bilmem ne belâ...
Hani, tâ'ûna da zuldür bu rezil istilâ!
Ah, ο yirminci asır yok mu, ο mahhlûk-i asil,
Ne kadar gözdesi mevcud ise, hakkıyle sefil,
Kustu Mehmetçiğin aylarca durup karşısına;
Döktü karnındaki esrârı hayâsızcasına.
Maske yırtılmasa hâlâ bize âfetti ο yüz...
Medeniyyet denilen kahbe, hakikat, yüzsüz.
Sonra mel'undaki tahribe müvekkel esbâb,
Öyle müdhiş ki: Eder her biri bir mülkü harâb.
Öteden sâikalar parçalıyor âfâkı;
Beriden zelzeleler kaldırıyor a'mâkı;
Bomba şimşekleri beyninden inip her siperin;
Sönüyor göğsünün üstünde ο arslan neferin.
Yerin altında cehennem gibi binlerce lâğam,
Ölüm indirmede gökler, ölü püskürmede yer
Ο ne müdhiş tipidir: Savrulur enkâz-ı beşer...
Boşanır sırtlara, vâdilere, sağnak sağnak.
Saçıyor zırha bürünmüş de ο nâmerd eller,
Yıldırım yaylımı tûfanlar, alevden seller.
Veriyor yangını, durmuş da açık sinelere,
Kahraman orduyu seyret ki bu tehdide güler!
Ne çelik tabyalar ister, ne siner hasmından;
Alınır kal'a mı göğsündeki kat kat iman?
Hangi kuvvet onu, hâşâ, edecek kahrına râm?
Çünkü te'sis-i İlâhî ο metin istihkâm.
Sarılır, indirilir mevki'-i müstahkemler,
Beşerin azmini tevkif edemez sun'-i beşer;
Bu göğüslerse Hudâ'nın ebedî serhaddi;
Âsım'ın nesli... diyordum ya... nesilmiş gerçek:
İşte çiğnetmedi nâmusunu, çiğnetmeyecek.
Şûhedâ gövdesi, bir baksana, dağlar, taşlar...
Vurulmuş tertemiz alnından, uzanmış yatıyor,
Bir hilâl uğruna, yâ Rab, ne güneşler batıyor!
Ey, bu topraklar için toprağa düşmüş, asker!
Gökten ecdâd inerek öpse ο pâk alnı değer.
Ne büyüksün ki kanın kurtarıyor Tevhid'i...
Bedr'in arslanları ancak, bu kadar şanlı idi.
Sana dar gelmeyecek makberi kimler kazsın?
"Gömelim gel seni tarihe" desem, sığmazsın.
Herc ü merc ettiğin edvâra da yetmez ο kitâb...
Seni ancak ebediyyetler eder istiâb.
"Bu, taşındır" diyerek Kâ'be'yi diksem başına;
Ruhumun vahyini duysam da geçirsem taşına;
Sonra gök kubbeyi alsam da ridâ namıyle,
Kanayan lâhdine çeksem bütün ecrâmıyle;
Mor bulutlarla açık türbene çatsam da tavan,
Yedi kandilli Süreyyâ'yı uzatsam oradan;
Sen bu âvizenin altında, bürünmüş kanına;
Uzanırken, gece mehtâbı getirsem yanına,
Gündüzün fecr ile âvizeni lebriz etsem;
Tüllenen mağribi, akşamları sarsam yarana...
Sen ki, son ehl-i salibin kırarak salvetini,
Şarkın en sevgili sultânı Salâhaddin'i,
Kılıç Arslan gibi iclâline ettin hayran...
Sen ki, İslâm'ı kuşatmış, boğuyorken hüsran,
Ο demir çenberi göğsünde kırıp parçaladın;
Sen ki, ruhunla beraber gezer ecrâmı adın;
Sen ki, a'sâra gömülsen taşacaksın... Heyhât!
Sana gelmez bu ufuklar, seni almaz bu cihât...
Ey şehid oğlu şehid, isteme benden makber,
Sana âguşunu açmış duruyor Peygamber.
Εξωτερικοί σύνδεσμοι
Τούρκοι ποιητές Ερσόι
Πιόβενε Ροκκέττε
Το Πιόβενε Ροκκέττε (ιταλικά: Piovene Rocchette) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Λίμνη Καρή
Η λίμνη Καρή (αρμενικά: Քարի լիճ) είναι λίμνη στην Αρμενία που βρίσκεται στις πλαγιές του Όρους Αραγκάτς σχηματισμένη κυρίως από πάγο και χιόνι. Βρίσκεται 3.185 μέτρα πάνω από τη στάθμη της θάλασσας και έχει περίμετρο 1.150 μ. Από το χωριό Μπιουρακάν ένας ασφαλτοστρωμένος αυτοκινητόδρομος εκτείνεται προς την πηγή του ποταμού Αρκασέν, της λίμνης Καρής, που βρίσκεται σε ένα οροπέδιο κάτω από τις κορυφές. Στην ανατολική πλευρά της λίμνης υπάρχει ένας μετεωρολογικός σταθμός.
Παραπομπές
Κατηγορία:Λίμνες της Αρμενίας
Άμυκος (αποσαφήνιση)
thumb|right|255px|Η τιμωρία του Αμύκου. Ερυθρόμορφη [[υδρία από τη Λουκανία, τέλη 4ου αιώνα π.Χ., Εθν.Βιβλιοθήκη Γαλλίας (Παρίσι).]] Στην ελληνική μυθολογία με το όνομα Άμυκος αναφέρονται τα ακόλουθα πρόσωπα:
Πηγές
Κατηγορία:Κένταυροι Κατηγορία:Αρχαίοι Κρήτες Κατηγορία:Αρχαίοι Αρκάδες Κατηγορία:Ιταλική μυθολογία Κατηγορία:Παιδιά του Ποσειδώνα Κατηγορία:Μάντεις, ονειροκρίτες και οιωνοσκόποι της ελληνικής μυθολογίας Κατηγορία:Τρώες Αμυκος
Νικόλαος Μαυροκατακαλών
Ο Νικόλαος Μαυροκατακαλών ήταν Βυζαντινός στρατηγός στα χρόνια του αυτοκράτορα Αλεξίου Α΄ Κομνηνού (1081-1118). Την άνοιξη του 1087 από κοινού με έναν άλλο στρατηγό, τον Βεμπητζιώτη κοντά στη μικρή πόλη Κούλη, πάνω στον δρόμο που οδηγούσε από τον Αίμο στην Κωνσταντινούπολη, νίκησαν στρατιά 80.000 ανδρών αποτελούμενη από Πετσενέγους, Κομάνους και Ούγγρους, που είχαν επικεφαλής τον χαγάνο Τζελγού και τον έκπτωτο βασιλιά των Ούγγρων Σολομώντα. Ως αποτέλεσμα οι Πετσενέγοι υποχρεώθηκαν να εκκενώσουν τη Μακεδονία και τη Θράκη και να καταφύγουν πέραν του Αίμου.
Πηγές
Μεγάλη Στρατιωτική και Ναυτική Εγκυκλοπαιδεία, τόμος 4ος, σελ. 483
Κατηγορία:Βυζαντινοί στρατηγοί
Πυροσβεστική Υπηρεσία Κύπρου
Η Πυροσβεστική Υπηρεσία Κύπρου είναι αρμόδια για την πυρόσβεση στην Κύπρο. Υπάγεται στο Υπουργείο Δικαιοσύνης και Δημοσίας Τάξης της Κύπρου.
Πρωταρχική αποστολή της υπηρεσίας είναι η ανάληψη του έργου της διάσωσης από χαλάσματα κτιρίων, υψίπεδα, υδατικά συστήματα (θάλασσα, φράγματα κλπ), μεγάλα ατυχήματα, αεροπορικά δυστυχήματα και καταστροφές από τη φωτιά καθώς και πυρόσβεσης σε πλοία, αεροσκάφη, εγκαταστάσεις πετρελαίου, κτίρια, αγροτικές περιοχές, δασικές περιοχές και εύφλεκτα χημικά.
Εξωτερικοί σύνδεσμοι
Κατηγορία:Κυπριακή Κυβέρνηση Κατηγορία:Υπουργείο Δικαιοσύνης και Δημοσίας Τάξεως (Κύπρος)
1745 Φέργκιουσον
Ο Φέργκιουσον (Ferguson) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,86. Ανακαλύφθηκε το 1941 από τον Αμερικανό αστρονόμο Τζων Γουίλλις, που παρατηρούσε από την Ουάσινγκτον, και πήρε το όνομά του προς τιμή του σκωτσέζικης καταγωγής Αμερικανού αστρονόμου του 19ου αιώνα Τζέιμς Φέργκιουσον. Ο Φέργκιουσον υπήρξε ο μοναδικός αστεροειδής που ανακάλυψε ο Γουίλλις.
Φυσικά χαρακτηριστικά
Τα φυσικά χαρακτηριστικά του Φέργκιουσον είναι άγνωστα.
Εξωτερικοί σύνδεσμοι
Φεργκιουσον
Μαγκούστα
Οι μαγκούστες ή Ερπηστίδες (Herpestidae) είναι οικογένεια μικρών θηλαστικών σαρκοφάγων ζώων της υποτάξης των Αιλουρόμορφων. Υπάρχουν τριάντα οκτώ είδη μαγκούστας.
Πού και πώς ζουν
Μαγκούστες υπάρχουν στην Ασία, Αφρική, Καραϊβική και Νότια Ευρώπη και πιο συγκεκριμενα στην Καιζεν. Ζουν 12 περίπου χρόνια ανά ζεύγη, και κυνηγούν κατά ομάδες. Έχουν οξύτατη όσφρηση και ακοή, καθώς και την ικανότητα να κάνουν άλματα και να σκαρφαλώνουν σε δέντρα. Μπορούν να εξημερωθούν.
Μερικά είδη μπορούν, χάρη στην πονηριά και την ταχύτητά τους, να νικήσουν και να σκοτώσουν γρήγορα φίδια όπως οι κόμπρες.
Εμφάνιση
Η μαγκούστα έχει μήκος 50-60 εκατοστά χωρίς όμως την ουρά της, η οποία είναι μακριά και φουντωτή και μπορεί να ξεπεράσει τα 50 εκατοστά. Το σώμα της είναι λεπτό και καλύπτεται από μακρύ τρίχωμα που μπορεί να είναι από γκρίζο ως καστανοκόκκινο, και συχνά παρουσιάζει καφετιές κηλίδες. Σε μερικά είδη το τρίχωμα σηκώνεται όταν τσακώνονται κι έτσι το ζώο φαίνεται πιο μεγάλο. Τα πόδια της είναι κοντά, με πέντε δάχτυλα που διαθέτουν κυρτά νύχια και είναι έτσι κατάλληλα για σκάψιμο. Γύρω από τα μεγάλα μάτια της υπάρχει λεπτή λωρίδα άτριχου δέρματος.
Διατροφή
Η μαγκούστα τρέφεται κυρίως με έντομα, σκουλήκια, σαύρες, φίδια και άλλα μικρά ζώα, αλλά και με πτώματα ζώων, φρούτα και αυγά. Για να φάει αυγά τα πετάει με τα πίσω πόδια της σε βράχους, ώστε να σπάσουν.
Η μαγκούστα στην Ιστορία
Η αιγυπτιακή μαγκούστα εθεωρείτο ζώο ιερό. Συχνά ζούσε μέσα σε ναούς και αγωνιζόταν σε αρένες με φίδια.
Η μαγκούστα χρησιμοποιείται μέχρι σήμερα σε φιδομαχίες στο νησί Οκινάουα. Την τοποθετούν σε κλουβί μαζί με φίδι και βάζουν στοιχήματα για το ποιος θα νικήσει. Τα τελευταία χρόνια οι φιδομαχίες αυτές έχουν περιοριστεί λόγω αντιδράσεων των οικολογικών οργανώσεων.
Παραπομπές
Κατηγορία:Ερπηστίδες Κατηγορία:Θηλαστικά της Αφρικής
Σημαία του Όμπλαστ του Βλαντίμιρ
Το φόντο της σημερινής σημαίας έχει ως κύριο χρώμα το κόκκινο και λιγότερο, στα αριστερά, το μπλε. Το σημείο που είναι μπλε είναι το ένα όγδοο του συνόλου της σημαίας. Ο λόγος του πλάτους προς το μήκος της σημαίας είναι 1:2. Στο μέσο του επάνω τμήματος της σημαίας βλέπουμε το σφυροδρέπανο. Στη μέση της κόκκινης λωρίδας βλέπουμε τη χρυσή εικόνα με το εθνόσημο του ομοσπονδιακού υποκειμένου, το πλάτος του οποίου είναι το ένα τρίτο του μήκους της σημαίας. Στο κύριο μέρος του εθνόσημου υπάρχει ένα λιοντάρι που φορά κορόνα, ασυνήθιστο κάπως για σημαία, δεδομένης της συνύπαρξης του κομμουνιστικού συμβόλου (σφυροδρέπανο).